Í nýja Honda e rafbílnum fara saman kraftmiklir aksturseiginleikar , þægindi eins og þau gerast mest og háþróuð tækni . Honda e er ekki frumgerð bíls heldur draumur sem rættist . Samspil skýrrar hönnunar og háþróaðrar tækni leynist í hverjum drætti . Háskerpumyndavélar leysa hliðarspegla af hólmi . Með þessu eykst yfirsýn og það dregur úr heildarbreidd bílsins . Hurðarhúnarnir falla sléttir að hurðunum og skjótast fram þegar þarf að opna þær . Framljós , myndavélar og ratsjá eru samþætt í einni heildstæðri hönnun . Friðsælt og einfalt umhverfi með afslöppuðu litavali og hágæða efnisvali . Það er bjart og rúmgott og hannað til að veita hámarks pláss og þægindi . Stafrænt mælaborð í fullri breidd heldur ökumanni upplýstum , býður upp á afþreyingu og tengir ökumann við það sem hann kann best að meta . Það veitir honum fulla stjórn yfir fjölda snjallaðgerða og þjónustuþátta . Ennfremur er hægt að sérsníða skjái stafræna mælaborðsins . Þú ert því alltaf í þínu sérsniðna rými hvar sem þú ert staddur . Njótið aflsins Rafmagn er hinn fullkomni orkugjafi fyrir borgarakstur . Hámarkskrafturinn er 154 hestöfl og togið 315 Nm sem skilar tafarlausri og þýðri hröðun án gírskiptinga . Nær fullkomin 50 : 50 þyngdardreifing , sjálfstæð fjöðrun og lágur þyngdarpunktur skila akstursupplifun sem einkennist af snöggu viðbragði og kvikleika . Útgangspunktur Honda e er að skila þægilegum og afslöppuðum akstri en vilji menn spretta úr spori er valin Sport stilling sem skilar auknum afköstum með meiri hröðun . Þessu til viðbótar má hraða bílnum eða hægja á honum með Single Pedal stýringunni og er þá einungis notað eitt ástig . Stigið er á ástigið þegar tekið er af stað og af því til að hemla . Einfalt mál . Auk þess er hemlaástig sem má nota þegar þörf krefur . Honda e einstaklega lipur í borginni . Beygjuhringurinn er einungis 4,3 metrar . „ Handfrjáls ” bílastæðavari Honda aðstoðar svo ökumann að leggja í jafnvel þrengstu bílastæði . Akstursdrægi Honda e er allt að 220 km sem er nægilegt drægi til vikulegs aksturs innan borgarmarkanna . Bíllinn er hlaðinn í gegnum aðgengilegt hleðsluinntak á vélarhlífinni . Búnaðinum fylgir LED mælir sem sýnir á einfaldan hátt hleðslustöðu rafgeymisins . Með hraðhleðslubúnaði * er hægt að ná 80% hleðslu inn á rafgeyminn á 30 mínútum – á skemmri tíma en það tekur að hlaða snjallsíma . * Nánari upplýsingar um hleðslu Honda e er að finna á tækniupplýsingasíðunni . Honda e er bráðsnjall . Þú getur átt samskipti við hann með My Honda + appinu í gegnum snjallsíma . Með þessu móti er meðal annars hægt að ákveða hleðslutíma , loka gluggum bílsins eða forhita innanrýmið sem er þægilegur kostur þegar kalt er í veðri . Það er jafnvel hægt að nota snjallsímann eins og stafrænan lykil til að læsa og aflæsa bílnum . Raddstýrði Honda Personal þjónustufulltrúinn getur haldið uppi eðlilegu samtali við ökumann . Með samhengisháðum skilningi lærist honum að veita ökumanni viðeigandi ráðgjöf sem taka mið af þörfum hans . Honda Personal þjónustufulltrúinn aðstoðar þig ef þú vilt upplýsingar um veður , næstu hleðslustöð , val á uppáhalds tónlistinni þinni eða veitingastað .